માનવમિત્ર, ગાંધીનગર : વડગામના ધારાસભ્ય જીગ્નેશ મેવાણીને વારંવાર મારી નાખવાની ધમકીઓ આપવામાં આવે છે ત્યારે દલિત કર્મશીલોએ વિરોધપક્ષના નેતા પરેશ ધાનાણીને આવેદનપત્ર પાઠવ્યું હતું. તેઓએ રાજ્ય સરકાર પાર આક્ષેપ કરતા જણાવ્યું હતું કે ગત તારીખ 6 થી 8 જૂન સુધી ગેંગસ્ટર રવિ પૂજારી અને અન્ય લોકો દ્વારા જીગ્નેશ મેવાણીને મેસેજ અને ફોન કોલ દ્વારા જાનથી મારી નાખવાની ધમકી આપવામાં આવી હતી જે અંગે પોલીસ ફરિયાદ નોંધાઈ છે પરંતુ દુઃખની વાત એ છે કે આ સમગ્ર ઘટનામાં રાજ્ય સરકારનું વલણ નિરાશાજનક અને બેફિકરાઈ ભરેલું જોવા મળ્યું છે.